מתמר לחץ

מתמר לחץ הוא אמצעי המשמש למדידת לחץ בדרך כלל של גזים או נוזלים במגוון מערכות משתנות ולאחר מכן ממיר את הלחץ הנמדד לאות חשמלי במטרה לקרוא את הערך שלו מרחוק.

קיימים מתמרי לחץ בכל מיני גדלים בעלי טווחי פעולה שונים, ומחומרי מבנה ותצורות שונות המיועדים למגוון שימושים.

אופן פעולתו של המתמר הוא המרת לחץ לפלט של אות חשמל שיכול להיות דיגיטלי או אנלוגי. מתמר הלחץ מורכב מאלמנט רגיש ללחץ, כמו דיאפרגמה, עם שטח קבוע. מתמר הלחץ מורכב גם כן מאלמנט התמרה אשר ממיר את העיוות הנגרם על ידי הדיאפרגמה לפלט של אות חשמלי. אות זה יגדל או יקטן באופן יחסי לשינוי הלחץ. לכן, כיול המכשיר הוא קריטי על מנת להבטיח שהלחץ יימצא בטווח הנדרש.

ישנם סוגים שונים של מתמרי לחץ המבוססים על טכנולגיית המדידה שלהם, כגון מתמרים המבוססים על מתמרי עיבור, האפקט הפיזואלקטרי, השראה אלקטרומגנטית וקיבול חשמלי.

מכשירי מדידה